store.bg - Парфюмът - от създаването му до днес\nКозметика Парфюмът - от създаването му до днес\nПарфюмът - от създаването му до днес\nТиповете парфюми днес и основната разлика между тях\nКакво е Parfum Extrait (Parfum)?\nКакво е Eau de Parfum (EDP)?\nКакво е Eau de Toilette (EDT)?\nКакво е Eau de Cologne (EDC)?\nКак е изглеждал първият парфюм? А каква е била неговата рецепта? Ами кой е бил създателят? Е, вероятно си мислиш, че на всеки един от тези въпроси можеш да получиш кратки и еднозначни отговори, но... дори и водещите парфюмеристи по света не биха могли да се ограничат в няколко изречения, за да ти отговорят. А причината е съвсем основателна - историята на парфюма показва, че още първите хора са познавали "магията" на ароматите, че "уханният основоположник" съвсем не е бил във формата на шишенце с парфюмна течност, създадена от един учен, а че мнозина са допринасяли за развитието на парфюма през вековете.\nДа, светът на ароматите има богата история, която датира от дълги, дълги времена и във всеки период се е случвало нещо важно, което допринася за развитието на парфюма. Не бихме могли да ти представим всичко до последния детайл, просто защото обемът на парфюмната история е прекален голям. Но "ще разгърнем няколко от страниците" пред теб и ще ти посочим основни моменти от множеството исторически сведения за пътя на парфюма - от началото до днес.\n"Изграждането" на дългия път започва от Древността\nСпоред сведенията парфюмерията (или изкуството на създаване на парфюми) се заражда още в Древността. И проследяването на първите ароматите достига до множество древни култури (римски и гръцки цивилизации, древните иранци, древните китайци), но изключително голямо влияние за началните стъпки е приписано на Древна Месопотамия и Древен Египет. А първите парфюми били далеч, далеч по-различни от известните днес шишенца с разредена парфюмна композиция. В действителност, египетските жители, свързвали своите парфюми с боговете - използвали ароматизиращи вещества за окадяване в религиозните ритуали. Ароматите имали същата роля и при шумерите в Месопотамия - създавали омотани с билки и смоли ароматни факли за своите ритуали. И след като запалвали факлите, уханен дим започнал да се разпростира. Поради това не е невероятно и какво всъщност стои зад името "парфюм" - производно е на латинския израз "per fummus" или в букв. превод "чрез дим".\nЕ, първоначално никой не е използвал аромати нито за кожата си, нито за козметични или медицински цели. По време на Новото царство в Египет обаче (1580 - 1085 пр.н.е.) уханни нотки започват да се усещат и на празничните фестивали, но... не от ароматни факли. Египетските жени използвали уханни масла и кремове като тоалетни принадлежности и козметика, дори като прелюдия и афродизиак в любовната игра с мъжете. Парфюмът станал и едно от най-мощните оръжия за съблазняване на Клеопатра. Важно е да споменем обаче, че най-ранните парфюми не приличат на днешните аромати. В древните цивилизации са се срещали най-вече в следните форми: приготвен сух тамян, който е бил изгарян в дома или по време на религиозни обреди и специално забъркани мазила с уханни съставки (в много исторически изследвания се твърди и, че жените на фараоните залепвали по лицата си топчици от смес на мазнини със смоли и най-различни ароматни съставки; парфюмът е бил използван и за балсамиране на фараоните). За развиването на парфюма основни приноси имат и жителите на Древна Месопотамия и древните римляни и перси. Благодарение на тях, парфюмът започва да се появява и в други форми.\nНяколко факта за развитието на парфюма в Древността:\n✔ Първият химик, създавал композиции на парфюми, се счита (според историческите сведения), че е жена от Месопотамия. Нейното име - Тапути - се споменава в клинопис от 2000 г. пр. Хр. В "рецептата" си Тапути следвала 3 стъпки: първо, дестилирала цветя, маслo и акорус (ароматна тръстика) с други уханни съставки, а след това добавяла вода и накрая филтрирала всичко няколко поредни пъти, докато усети уханната "магия".\n✔ Персийският химик Авицена също има забележителен принос в парфюмната история. Той въвежда процеса за извличане на масла от цветя чрез дестилация. Това е и методът, който най-често се използва в днешни дни. Преди Авицена да направи първите масла (чрез дестилации от рози), парфюмите били във вид на смес от уханни билки или листенца от цветя, която била с изключително силен аромат. Е, розовата вода на Авицена била по-фина и мигновено придобила популярност.\n✔ Още един виден парфюмерист оставя своя принос - арабският химик Ал-Кинди (Алкиндус). Алкиндус създал "Книга на Химията на Парфюмите и Дестилатите" през IX век. В нея той включил над 100 рецепти за ароматни масла, мехлеми, ароматни води. Присъствали също и стотици методи за приготвяне на парфюми и необходимите за това принадлежности.\n✔ Ако се питаш дали съществува парфюм от Древността, запазен до днешни времена, ето го и отговора: през 2005 г. в Пиргос (Кипър) археолози откриват парфюми, които се считат за най-старите в света. Парфюмите датират от преди над 4 хиляди години и са открити в древна парфюмерийна фабрика с впечатляващите размери от 4000 m2.\nПътят на парфюма през Средновековието\nТова е времето на активното развитие на парфюмерията, на популярността на парфюма, но и на неговата забрана и дори на употребата му вместо баня със сапун и вода. Сети се, нали? Да, говорим за веселите истории за французите с бетонираните прически, които, въпреки че са били аристократи, не са се къпали дълго, дълго време, но пък за сметка на това често са се парфюмирали. Преди парфюмът да стигне до френските аристократи обаче какъв е пътят му? Всъщност през Средновековието главният успех на парфюмерийното производство достигат арабите. По това време започва активно развитие на алхимията и медицината, а арабите все повече търсят различни методи за извличане на есенции от растенията. Твърди се, че в началото на 13 век кръстоносците пренесли парфюмните "изобретения" от Изтока в Европа. След това идва и отричането на уханната новост. Християните анатемосали парфюма, но... "съдбата" на аромата коренно се променила - след като се завърнали от Ориента, кръстоносците донесли нови парфюми, които започнали да стават все по-популярни и използвани в почти цяла Европа.\nЕто и основното от историята на средновековния парфюм:\n✔ Изкуството на парфюмерията просперира по времето на Ренесанса в Италия. Тогава използването на парфюмите става популярно и поради това започва активно развитие на парфюмни "рецепти". В дворците става все по-често използването на уханни води от цветя, билки и плодове, сред които роза и портокал. По-късно откривателите на Новия свят донасят продукти, от които се появяват нови ароматни съставки (какао, ванилия, тютюн).\n✔ През 16 век с пътуването на италиански аромати до Франция започва развитието на французите като парфюмери (известни с това и до днес). Как започва всичко? Италианските парфюми били занесени от личния парфюмер на Катерина Медичи. А неговите рецепти били изключително ценни и... строго пазени - лаборатория му била скрита в покоите на Медичи и се стигало единствено чрез таен коридор. Е, парфюмерът от Италия пренася уханни води на френска територия заедно с Катерина Медичи, като поводът е нейната сватба с Хенри II. Но макар и във Франция, парфюмеристът на Медичи продължава да създава уханни композиции. Някои историци споделят, че по-късно той отваря и свой магазин за парфюми, който става изключително успешен. А дали, ако не се беше случило това пътуване на италианските парфюмни рецепти, Франция щеше да се превърне в един от центровете на европейското производство на парфюми в днешни времена - кой знае?\n✔ И още един интересен факт: в Средновековието, освен парфюмите в малки шишенца, често са се използвали и помандри. Или по-точно - ароматизиращи помандри, т.е. парфюми в малки кутийки-топчета, обикновено изработвани от злато и сребро, които разполагали с верижка за закачане и мнозина ги носели като медальони или ги закачали някъде у дома. А в някои исторически сведения се твърди, че хората използвали уханните помандри за защита срещу инфекция по време на епидемии или просто като полезен помощник за прикриване на лоши миризми.\nДа, парфюмерийната индустрия определено процъфтява в Средновековието. Но е важно да споменем и това, че между 16-ти и 17-ти век парфюмите са били използвани главно от богатите. А до 18-ти век парфюмерийната индустрия вече е развита дотолкова, че в региона на Грас и Монпелие (Франция), в Сицилия и Калабрия (Италия) са построени фабрики и са отглеждани хиляди декари с ароматни растения, благодарение на които парфюмеристите създават уханните си рецепти. Повечето продукции обаче спират с началото на Френската революция. Атаката на аристокрацията и силната връзка на парфюмите с тази класа, кара много производители да прекратят работата си. Но парфюмите са в разцвета си отново с възхода на Наполеон, който е щастлив да приеме много от навиците на старата аристокрация. Малко след това е направено и едно нововъведение (което има огромен принос за създаването на ароматните композиции и до днес) - в началото на 1800 г. парфюмеристите започнали да използват много по-висока степен на алкохол в опит да увеличат максимално процеса на производство на парфюм. Друга важна стъпка в развитието на парфюмерийната индустрия е първият опит да се възпроизведат синтетични аромати на някои плодове и растения. И именно тези иновации позволиха създаването на съвременните парфюми.\nПарфюмът на Новото време\nПрез 19-ти век развитието на парфюма продължава с пълна сила. Съвременната химия и съвременни технологии допринасят за създаването на нови техники за екстракция. А най-голямото от всички постижения е възможността за създаване на синтетични съставки, които да заместят естествените парфюмните съставки, трудни за набавяне и в много случаи доста скъпи. Именно заради това постижение цените на парфюмите се понижават надолу и така постепенно уханните композиции стават достъпни за масите, а не само за богатите. Първата синтетична съставка, използвана в парфюм, е нитробензен - получена е от комбинирането на азотна киселина и бензол. Присъствието на синтетична смес в парфюмите започнало в началото на 19-ти век и било отредено заради нейния аромат на бадем. И след този помощник се появяват още, "родени" от постиженията в химията. Естествено, това съвсем не е единствен напредък и има още много постижения в полза на парфюмните рецепти. Но ще бъдем по-кратки и ще посочим само няколко основни и емблематични приноса на учени.\n✔ През 1868 г. английският химик Уилям Перкин синтезира кумарин от Бобова тонка (дърво, виреещо в Южна Америка), за да създаде аромат, който мирише на прясно окосено сено и сладко-горчив бадем (често използван е в парфюмите и до днес).\n✔ И още едно постижение: Фердинанд Тиман (химик от Университета в Берлин) създава ванилин или с други думи синтетичен аромат на ванилия.\n✔ По-късно в Съединените щати Франсис Додж представя химично съединение на цитронелол - монотерпенов алкохол с аромат на роза, който се среща в свободно състояние и като естер в много етерични масла (най-вече розово масло и гераниево масло). По-късно с развитието на парфюмерийната индустрия се оказва, че в различни варианти на парфюмни композиции цитронелолът придава аромат също на сладък грах, момина сълза, нарцис и зюмбюл.\nКога обаче се появява модерният облик на парфюма?\nВсъщност от края на 19-ти и началото на 20-ти век започва ерата на парфюма, в който обликът му започва да прилича на такъв, какъвто го познаваме днес. Първата прилика безспорно е използването на нови и нови естествени и синтетични съставки, благодарение на които се появява невероятно разнообразие от ухания. Освен това, ако в началото парфюмът е бил универсален, то тогава идва момент, в който започва създаването на ароматни композиции специално за мъже и такива за дамите, които са познатите видове сред всички нас и днес. В края на 19-ти век започва и развитието на множество оригинални дизайни за шишенцата, които днес за мнозина експерти в парфюмните къщи трябва да са също толкова впечатляващи като уханните "рецепти".\nС течение на времето се открояват и държави, които са водещи в парфюмерийната индустрия и до днес ги асоциираме с нея, като Франция например. Oт началото на 20-ти век Грас (във френски регион Прованс) постепенно започва да се превръща в център за отглеждане на цветя и билки, използвани за парфюми. Експертните знания също стават отличителни за Франция - появяват се парфюмеристите, които са т.нар "носове" на ароматните композиции. А по-късно парфюмерите с експертни знания и постиженията в науката за парфюмите поставят началото на масовото производство на дизайнерски аромати. Преди това няколко подобни аромати с търговски наименования, които са съществували, са били "Coty" и "Yardley". След това обаче (между 20-те и 60-те години на миналия век) се появяват куп емблематични аромати с емблематични имена, много от тях известни и до днешни времена. Сред тях са незабравимото ухание Chanel №5 или дебютният аромат на собствената марка парфюми на Коко Шанел, който тя представя през 1921 г. и нарича така, защото е петият по ред в показаните мостри от парфюмериста Ърнест Бо. Още един емблематичен аромат например "се ражда" и през 1947 г. - тогава Dior създава парфюма "Miss Dior", станал популярен сред хиляди дами по света. Е, можем да посочваме още и още известни представители с принос в историята на парфюма, но списъкът ще стане изключително дълъг. Затова ето едно кратко обобщение: през целия 20-ти век и началото на 21-ви се появява невероятно разнообразие от аромати. Започва и "изграждането" на репутация на известни марки.\nДнес част от света на парфюма са шишенца с парфюмни ухания, чиито имена вече са разпознаваеми и ярки емблеми за хората - от дългогодишните "STR8", "Yardley" и "Bronnley" например през "по-млади" имена, като "Acorelle" и "Gosh", до ароматите на световноизвестни модните марки "Roberto Cavalli", "Gucci", "Dolche & Gabbana", "Hugo Boss", "s.Oliver", "Calvin Klein" и още много други. По пътя на парфюма се появиха и уханни композиции, носещи имената на известни личности (например уханията с имена на певиците Кристина Агилера и Фърги, на топ модела Наоми Кембъл или пък парфюмите на "Beyonce").\nОсвен огромното разнообразие от аромати, от марки и от дизайни на шишенцата обаче днес парфюмът има още една характерна черта: парфюмната композиция се появява в няколко разновидности, всяка с различна концентрация на ароматните съставки в нея.\nКолкото по-силен и дълготраен е ароматът, толкова по-добре - много от нас си мислят, че това е определящо и водещо предимство за качеството на парфюмите. Истината е, че една парфюмна композиция може да се появи на бял свят в различни "роли", като всяка си има предимства и отличителни характеристики, които да отговорят на различните предпочитания на хората или пък да бъдат полезни за различни поводи.\nОт концентрирано ухание, което с няколко капки може да подари забележителен аромат на кожата след нанасянето сутринта до настъпването на нощта, през дълготраен парфюм с аромат за целия работен ден, до тоалетна вода с по-лек и по-малко траен аромат, който освежава за няколко часа и е подходящо решение за горещите летни дни. Да, парфюмите могат да бъдат различни не само в уханието на ароматните "следи", които оставят след себе си, но и в трайността си. А разликите се дължат на степента на концентрация на ароматните вещества. Именно това е и причината днес хората да имат избор между парфюм и тоалетна вода или други парфюмни видове, като афтършейв и одеколон. Това обаче не означава, че парфюмът е по-качествен от тоалетната вода. Просто има варианти, отговарящи на предпочитанията - някои винаги предпочитат по-лека версия на любимия си аромат, други искат по-дълготрайно и натрапчиво ухание, трети са алергични към силния аромат. Да, очевидно понякога деликатното ухание може да е много повече от концентрирания парфюм. И, да - съществуването на различни типове парфюми съвсем не означава, че те са разделени по качество. Дори много често една ароматна композиция се появява в няколко разновидности и единствената им отличителна черта е нивото на концентрация на ароматните вещества.\nНай-широко разпространените разновидности на парфюми по света\nТова са често срещаните представители на парфюмното разнообразие днес. За мнозина написаното на етикета на шишенцата може да бъде объркващо, но след като разбереш какво се крие зад термините (EDP, EDT и т.н.), става много лесно да разчетеш качествата и предимствата на конкретния парфюмен представител. Всеки от тях има различна трайност, просто защото концентрацията на парфюмната композиция* в него е различна от тази при другите.\n* Парфюмната композиция е най-концентрираният извлек на ароматните вещества, от която се правят парфюмиращи средства. От микса на аромати в нея се определят характерът, стилът и трайността на парфюма. Композицията задължително се разрежда с водно-алкохолен разтвор (в различни съотношения и количества), който също допринася за определянето на трайността на ароматните нотки от различен тип. Подробна информация за това каква е задачата на различните нотки ухания, както и кога и колко време те се усещат, можеш да прочетеш в "Ароматни нотки на парфюмите".\nВажно! Съществуват разлики в параметрите на процентната концентрация за всеки вид. Основната причина е, че различните парфюмеристи и парфюмни компании влагат различни количества масла в техните парфюми и естествено, никой не издава своята рецепта. Например една тоалетна вода на даден производител може да има по-висока концентрация на ароматни съединения от тази на друг. Още един пример: процентът концентрацията в една тоалетна вода може да се различава дори и от показаните популярни и често използвани процентни съдържания (виж картинката по-горе). Ето защо, както редица експерти по парфюмите споменават, това означава, че за терминологията на понятията Extrait, EDP, EDT и всички останали не може да бъдат посочени точни и конкретни процентни стойности. Но може да бъдат дадени ориентировъчни референтни стойности. Точно тях сме използвали в информацията за всеки вид парфюм.\nКакво е Parfum Extrait?\nТова е най-силно концентрираният и най-чистият вид аромат. Известен е с наименованията парфюм (Parfum), парфюмен екстракт (Parfum Extrait) или чист парфюм (Pure Parfume). Обикновено присъствието на едно от тези имена на шишенцето обозначава, че парфюмната композиция е с висока концентрация (при повечето парфюми от 20% до 30% *). Точно това е причината парфюмният екстракт да има трайност почти цял ден, а понякога дори и повече (12 - 18 часа) и то с малко приложено количество на кожата. Естествено, трайността му варира в зависимост от спецификата на човешкото тяло и разбира се - от производителя, който е създал своята уникална формула.\nКаквато и да е оригинално създадената формула на различните компании обаче едно е сигурно: именно концентрираното до такава голяма степен съдържание на ароматните вещества и съответно по-малкото използвано количество алкохол е основната причина, поради която чистият парфюм е най-дълготрайният. А като такъв, той е и най-скъпият. Продава се в малки флакони (максимум до 15 ml), но това съвсем не е проблем. Все пак чистият парфюм е пестелив помощник - необходимо е да нанасяш много малко количество от него, за да придаваш впечатляващо ухание на кожата.\nНякои основни факти и тънкости за нанасянето на парфюмни екстракти:\nВеликите парфюмеристи казват, че парфюмите много приличат на хората - те се развиват във времето. Тяхното "израстване" преминава през три фази, които се дължат на трайността и летливостта на различните компоненти в състава им. Когато отворим капачето на флакона, усещаме първите или т. нар. върхови нотки, след тях се усеща характера на избрания парфюм или сърцевите ароматни нотки, а накрая и най-дълготрайните базови нотки. Е, като част от парфюмите, естествено, парфюмният екстракт също подарява 3 вида ароматни нотки, които "се разгръщат" и можеш да усетиш с времето.\nЗа да се насладиш (а и всички около теб) на красивото "израстване" на парфюма, условието е да не прекаляваш с количеството и да го нанесеш правилно.\nНай-добре е да нанасяш парфюмният екстракт директно на кожата. Точната рецепта, дадена от парфюмеристите е нанасяне на малко количество върху най-топлите и нежни точки от тялото ни. "Горещи" са зоните, в които най-добре се улавя пулса ни - зад ушите, на китките, в свивките на лактите и в основата на врата.\nАко нанесеш от ароматния екстракт само зад ушите, по-бързо ще спре да се усеща. Затова най-добре нанеси на още една "горещите" зони на кожата.\nНе е препоръчително чистият парфюм да бъде нанасян върху дреха - поради високата си концентрация е възможно да остави мазни следи върху текстила.\nИ не забравяй: добре е да не прекаляваш с количеството - макар и с малко ароматни капки от чистия парфюм, ще се радваш на ухание много дълго време. Това е и уникалното предимство на парфюмните екстракти.\nОще нещо важно - никога не се опитвай да прикриеш неприятната миризма от потта с парфюма. Вместо да добави хубаво ухание, композицията реагира като създава още по-неприятен аромат.\n* Дадената референтна стойност на концентрация на ароматната композиция е ориентировъчна, а НЕ е общоприето строго правило в "рецептата" на всеки парфюмерист по света.\nВ буквален превод Eau de Parfum означава парфюмна вода. Съществува и още една вариация на името му - Parfum de Toilette (тоалетен парфюм) - която не е много разпространена, но не е невероятно да я забележиш по етикетите на шишенцата.\nEau de Parfum (EDP) се нарежда след чистия парфюм (Parfum Extrait) и също е високо концентриран аромат. Степента на ароматните концентрати при парфюмите от тип EDP варира между 10% и 20% (най-често 15% *). И с подобна концентрация EDP успява да проявява завидна трайност - между 4 и 6 часа, като може да достигне дори до 8 часа (зависи от производителя, варира също и в зависимост от спецификата на човешкото тяло). Именно трайността, въпреки по-ниската концентрация от тази на парфюмния екстракт, е основният плюс на EDP, който мнозина предпочитат. За други е определяща цената - Parfum Extrait е доста по-скъп от Eau de Parfum. А трети дори са алергични към наситения екстракт и затова взимат по-разредената версия EDP. Всъщност парфюмът от този тип е един от най-предпочитаните избори. И като че ли заслужено - подходящ е за специални поводи и за ежедневно използване, като неговата ароматна "следа" може да продължи през целия ден, а и със сигурност ще присъства през цялото време на официалните поводи.\nЩо се отнася до нанасянето - дори не е необходимо да се пръскаш с много голямо количество, тъй като EDP е силен и както споменахме трае дълго време. Сещаш ли се за израза "На една ръка разстояние". Е, той важи и за случаите, когато говорим за парфюмиране с EDP. Според етикета, след като сме си сложили парфюм, уханието му трябва да се усеща в радиус от една ръка разстояние, а всичко отвъд този периметър е прекаляване. Така че - не прекалявай. Все пак по-добре загадъчното и деликатно ухание на парфюм отколкото силен и натрапчив аромат от прекалено парфюмиране. Е, понякога да знаеш кога да спреш може да бъде трудно - признаваме. А това, както обясняват парфюмеристите, се случва, защото рецепторите ни бързо могат да привикват към миризма, което означава, че ние често не усещаме собствения ни силен парфюмен аромат, но другите определено успяват да го доловят. Някои дори може да започне да ги боли глава от силната миризма.\nВ тази връзка - малко полезни съвети за нанасяне на парфюма:\nКакто при композиция на парфюма-екстракт, в EDP също присъстват трите вида ароматни нотки - върхови, средни и базови. Всяка проявява своята ароматна сила по различно време и има различна трайност, благодарение на което парфюмът "израства" във времето. За съжаление понякога да разбереш кога да спреш с нанасянето на количеството парфюм, за да покажеш удивителните му ароматни нотки, е трудна задача. Но следващите стъпки определено са полезни за всеки от нас и намаляват риска с прекаляването на аромата.\nНай-важното е да нанасяш скромно количество, като големите парфюмеристи препоръчват директно нанасяне върху кожата - за предпочитане са най-топлите точки от тялото ни (зад ушите, на китките, в свивките на лактите и в основата на врата).\nЕдин добър вариант, който много от дамите използват, е да парфюмираш косата си, след като е измита. Така, при всяко твое движение, околните ще усещат парфюмното ухание.\nИзбягвай нанасянето на парфюма върху дрехите, тъй като може да остави мазни петна (може дори да оцвети или обезцвети определени тъкани). Е, не е напълно забранено ароматизирането на дрехи, но най-добре, за да се избегне риска от непоправими парфюмни следи, дрехите да са от естествена материи - лен, памук, вълна, кожа.\nНакрая, но не по важност - не се опитвай да прикриеш неприятната миризма от потта с парфюма. Вместо да добави хубаво ухание, композицията реагира като създава още по-неприятен аромат.\nПрепоръчително е също и да не прекаляваш с количеството. Все пак, макар и с малко количество от парфюма, ще се радваш на ухание дълго време.\nEau de Toilette или в буквален превод "тоалетна вода" е по-малко концентриран и по-лек аромат от Parfum Extrait и Eau de Parfum. Обикновено ароматите тип EDT са с концентрация на парфюмната композиция от 5% до 15% * и именно поради това са известни с леко ухание, по-малка трайност, а и по-ниска цена, отколкото на висококонцентрираните парфюми. Ароматът на една тоалетна вода може да продължава 2 - 4 часа. Но не е изключение да попаднеш и на такава, която да е по-дълготрайна (всичко зависи от "рецептата" на производителя все пак).\nВъпреки това, че не достига завидната дълготрайност на концентрираните парфюми, EDT е един от най-популярните аромати, използвани и от мъже, и от жени. Е, да, от една страна, за това допринася достъпната цена, но от друга - за мнозина самите качества на една тоалетна вода са по-предпочитани от тези на парфюма. Освен това и голяма част от парфюмните експерти са на мнение, че понякога EDТ определено може да е отличен помощник. Най-вече през лятото, когато нанасянето на един силен парфюм съвсем не придава свежо и неустоимо ухание на кожата, а доста натрапчиво и не много подходящо за летните горещини. Е, "мисията" на EDT парфюма е да осигури лек и освежаващ аромат. И докато един концентриран парфюм може да е удивителен помощник за официални събития, то Eau de Toilette е подходящото ухание за ежедневно носене и един много добър помощник през лятото.\nНяколко тънкости и полезни факти за нанасянето на парфюмите от типа EDT:\nВ този тип парфюм най-интензивни са върховите нотки, които траят 1 - 2 часа. Ето защо, веднъж нанесен, парфюмът EDT проявява силен аромат в началото и след това той "избледнява". Естествено - трайността на тоалетната вода зависи от производителя, а и от типа кожа - обикновено при сухата кожа е необходимо по-често освежаване на аромата.\nЗаради високото съдържание на алкохол в EDT не се препоръчва нанасяне върху косата (изсушава косъма).\nСпециалистите в областта на ароматите съветват парфюмирането с тоалетна вода да става от разстояние около 15 cm, за да бъде обхваната по-голяма площ, а и да не се образуват "локвички" по кожата или незаличими петна по дрехите.\nЕто и един трик за удължаване на трайността на парфюмите от типа EDT - нанасяй ги на гръдния си кош и бицепса - така ще са "в капан" между тялото и дрехата ти.\nИма още една тънкост, която помага за трайността на аромата - довери се на козметични комплекти, които съдържат по няколко продукта с еднакъв аромат (душ гел, дезодорант, парфюм от типа EDT, лосион и др.). С тях се получава натрупване на един аромат. А и така няма да се получи ароматно "противоречие".\nНа работното място парфюмните експерти препоръчват да се използват свежи, цитрусови и по-леки аромати (парфюм от типа EDT), които да дават усещане за чистота. Тежки, чувствени аромати, някои от дървесните, както и парфюми с акцент на ванилия и мускус са по-подходящи за официални вечерни събития.\nEau de Cologne (EDC) или одеколон е от типовете парфюми с най-леката концентрация на ароматни вещества, като след него (с още по-малка концентрация) са различните видове афтършейв, ароматни води и спрейове за тяло. Но да се върнем на одеколона - характеризира се с високо съдържание на алкохол (около 90%), а парфюмната му композиция е около 2 - 4% *. Точно поради това ароматът му не е дълготраен и обикновено се усеща до 2 - 3 часа.\nЕ, макар и без впечатляваща трайност, одеколонът има свои отличителни черти. И очевидно съвсем не са за пренебрегване, след като, създаден преди повече от 100 години в Кьолн (затова и кръстен така - "Eau de Cologne" в буквален превод означава "Вода от Кьолн"), той и до днес е полезен помощник на мнозина. Особено на мъжете. Да, голяма рядкост е да видиш одеколон, създаден за жена, но съществуват (козметичната марка "Acorelle" например предлага дамски одеколон в каталога си). Всъщност фактът, че има EDC за жени може да е изненадващ за много хора. Но причината е основателна - много производители таргетират одеколоните си само към мъжката аудитория, а и почти всеки днес приема одеколона като продукт, който мъжете масово използват за след бръснене. Просто защото нанасянето на EDC осигурява свеж охлаждащ ефект и ароматно ухание на кожата. Това е и истинската "мисия" на одеколона - да осигури доза свежест и тонизиране с деликатно ухание, но не само след бръснене. Поради това одеколонът умишлено е създаден с разредена формула. А по класическата "рецепта" трябва да включва повече "летливи" ароматни съставки, сред които най-вече цитрусови и билкови нотки. Така одеколон (независимо дали дамски или мъжки) става подходящ помощник за бързо освежаване и придаване на лек аромат на кожата.\nЕто и няколко съвета за нанасянето на одеколона:\nПрез последните години производителите започнаха да предлагат одеколони (и дамски, и мъжки) в шишенца с пулверизатори. Нанасянето им става от близко разстояние чрез 1 - 2 впръсквания директно на кожата. Що се отнася до това къде е най-добре да бъде нанасян одеколонът - експертите съветват, както при парфюмите, отново да се прилага правилото за "горещите" точки на тялото.\nКласическата версия на шишенце без помпичка обаче не е спряна и като че ли е по-популярна дори. Ето и няколко тънкости при нанасянето на такъв одеколон: първо разклати шишенцето и след това сипи малко количество от одеколона върху дланта си. После втрий ръцете си и бързо нанеси одеколона. Парфюмеристите препоръчват "горещите" точки на тялото (китките, зад ушите, врата, сгъвките на ръцете и краката), но без да се прекалява с нанасяне на много от тези зони и на много количество одеколон. Добре е да избереш 2 места - зад ушите и шията - на които да нанесеш малко от парфюма EDC.\nОще една тънкост за освежаващо действие - можеш да напоиш една памучна кърпичка с малко одеколон и след това да разтриеш с нея челото си, ръцете и врата си или зона, в която усещаш горещина, като подмишниците. Алкохолът от одеколона се изпарява бързо и на негово място се появява охлаждащо усещане и нежно ухание.\nПостави количество одеколон на пръста си и нанеси зад ушите и от вътрешната страна на китките си. Това е лесен начин за постигане на лек аромат и е много подходящ за ситуации, в които трябва да бъдеш сред голяма група от хора (когато силните аромати могат да бъдат нетърпими).\nСпоред парфюмеристите често срещана грешка е да прилагаш одеколона на кожата и след това да разтриваш с ръце нанесеното количество. Това е определено е грешна стъпка, която променя аромата на одеколона. По-добрият вариант са няколко потупващи движения.\nАко искаш по-дълготрайно ароматно ухание за кожата - одеколонът може да се съчетава с парфюм Eau de Toilette. А ако предпочиташ уханието да е едно и също, довери се на козметични комплекти, които съдържат по няколко продукта с еднакъв аромат (душ гел, парфюм от типа EDT, одеколон, лосион и др.). С тях се получава натрупване на едно ухание и така избягваш ароматното "противоречие".\nНакрая, но не по важност - одеколонът наистина е изключително полезен помощник на мъжете в моментите след бръснене. Алкохолът убива бактериите, а леката ароматна композиция оставя свежо ухание, понякога и успокояващо действие. Вероятно точно тези предимства са причината и днес EDC да бъде по-популярен и по-често създаван за мъжете.


Webex - Създаване на проучване след събитие и добавянето му към събитие\nСъздаване на проучване след събитие и добавянето му към събитие\nПубликувайте проучвания на събития помагат на домакините да разберат ефективността на тяхното събитие. Можете да присвоите различни проучвания след събитието на различни събития в Webex Events (класически).\nКогато създавате проучване, можете да направите следното:\nДобавяне на въпроси за текст, няколко отговора и един отговор\nЗаписване на проучването като шаблон за бъдеща употреба\nПроучването, което добавяте дисплеи на екраните на участниците, след като събитието приключи.\nЗа да прегледате резултатите от проучването, можете да генерирате отчет за присъствие на Събития на Webex, отчет за хронологията на участниците или отчет за запис на събития от страницата "Моите отчети за Webex", като отидете на името си в горния десен край на вашия Webex сайт и изберете Моите отчети .\nДокато създавате или редактирате събитие, отидете на секцията Описание на събитието & Опции.\nИзберете Създаване на проучване след събитието .\nВ прозореца Създаване на проучване въведете име на проучване и уводен текст.\nДобавете незадължителни изображения на горен и долен колонтитул, след което създайте въпросите за проучването.\nЩракнете върху Запиши , след което щракнете върху OK - Използвайте това проучване .\nПоказване на проучване в изскачащ прозорец —Указва, че това проучване ще се показва в отделен прозорец\nПоказване на проучване в главния прозорец на браузъра (вместо целеви URL адрес) — Указва, че това проучване ще се показва в главния прозорец\nАко изберете Показване на проучване в главния прозорец на браузъра (вместо целеви URL адрес) и също така укажете целеви URL адрес, който се показва след събитието, целевата страница няма да се покаже след събитието.\nИзберете Планиране на това събитие, ако създавате ново събитие, или Актуализирайте това събитие, ако редактирате съществуващо събитие.


Настройване на модула Слайдер в CloudCart | ICN.Bg\nНачало > Помощен център > E-Store > Допълнителни модули > Настройване на модула Слайдер в CloudCart\nОбщи настройки на модула Слайдер\nНачини за персонализиране на слайдовете\nПри посещаване на вашия магазин първото нещо, което ще виждат клиентите, е началната страница на магазина. Създадена е така, че да може да управлявате всички нейни функционалности. Лесно може да настроите голям брой опции и да я направите подходяща за създаване на запомнящо се първо впечатление у посетителите.\nВ секция Магазин > Модули > Слайдер може да видите основните настройки на всички слайдове, които добавяте.\nТова е текстово поле, което може да добавяте към слайда. От падащото меню може да изберете дали искате да има заглавие във вашите слайдове. Позицията на заглавието не може да бъде променяна и то ще е с долно или средно позициониране на всеки слайд.\nБутоните за контролиране (стрелки) се появяват в ляво и дясно на всеки слайд и позволяват на клиентите да избират кой от слайдовете искат да разгледат. От падащото меню можете да изберете дали искате клиентите да ползват тази опция за смяна на слайда или не.\nМожете да показвате до 5 слайда на началната страница. Изберете техния брой от полето Брой в падащото меню.\nС тази опция избирате от падащо меню дали искате слайдовете да се сменят автоматично или не. Ако изберете да, се появяват три допълнителни настройки:\n1. Интервал (в милисекунди);\n2. Цикличност на изпълнението на изображенията (започват да се повтарят след като се визуализират всички слайдове);\n3. Пауза (не повтарят въртенето си след показване на последния слайд);\nСлед като сте настроили опциите по-горе, продължавате с настройките за всеки слайд.\nВъведете текст в текстовото поле, ако искате вашите клиенти да виждат заглавие за всеки слайд. Позицията му не може да бъде променяна и ще се повява в горната, средната или долната част на всеки слайд.\nОт мястото за съхранение - Кликнете Добави изображение и изберете файла от предварително качените файлове (повече информация за качване на изображенията в CloudCart).\nВъншно изображение - Избирайки външно изображение ще се появи текстово поле, в което да попълните линк към източника на изображениеto. Копирайте линка и го поставете в текстовото поле.\nОт падащото меню може да изберете дали искате всеки слайд да бъде свързан с линк и дали този линк ще води към определена страница или секция от магазина.\nТази опция е свързана с опцията Линк и в случай, че изберете Без Линк, няма да е видима в настройките. Ако изберете типа линк от падащото меню, попълнете текстовото поле със заглавие, което искате клиентите ви да виждат.\nПопълнете текстовото поле с текста, който искате да се визуализира във всеки слайд когато онлайн магазина ви се разглежда от десктоп компютър или лаптоп.Този текст ще бъде видим от клиентите и е препоръчително да е маркетингово ориентиран и да подтиква към някакво действие. Може да форматирате текста според нуждите си - шрифт, цвят, размер и др.\nСъдържание на слайдера за мобилно устройство\nПопълнете текстовото поле с текста, който искате да се визуализира във всеки слайд когато онлайн магазина се разглежда на мобилно устройство - телефон или таблет. Този текст ще бъде видим от клиентите и е препоръчително да е маркетингово ориентиран и да подтиква към извършване на определено действие. Може да форматирате текста според нуждите си - шрифт, цвят, размер и др.\nВ това падащо меню може да изберете как да се визуализира съдържанието на текстовото поле на слайда за десктоп устройства - с ляво позициониране, с централно позициониране или с дясно позициониране.\nВ това падащо меню може да изберете как да се визуализира съдържанието на текстовото поле на слайда за мобилни устройства - с горно позициониране, със средно позициониране или с долно позициониране.


Първа победа за "Лъвовете" на ЕвроВолей 2017! - SportVox | SportVox\nПърва победа за „Лъвовете“ на ЕвроВолей 2017!\n23:15, 26 авг 2017, Автор: Сезгин Басриев, Преглеждания:160\nМъжкият ни национален отбор по волейбол записа първа победа в група C на Европейското първенство в Полша. В „Таурон Арена“ в Краков „лъвовете“ надиграха Испания с 3-0 (25-15; 28-26; 25-21) гейма.\nНашите започнаха стабилно мача и поведоха с 8-6 при първото техническо, но след ас на Фернандес се стигна до изравняване – 8-8. Хубав троен блок срещу Вийена даде аванс от 13-10 за „лъвовете“. Единичен блок на Йосифов в центъра и точка от начален удар на Соколов увеличиха резултата до 19-13. До края Испания направи само две точки – 25-15 за „трикольорите“.\nВтората част тръгна вихрено за момчетата на Пламен Константинов – 4-0. Ас на Николай Пенчев донесе сирената за техническа пауза при 8-2. Постепенно испанците почнаха да намаляват изоставането си и на втората почивка резултатът бе 16-13 за тима на Българуя. Иберийците не само, че изравниха за 19-19, но дори имаха три геймбола при 24-21. Все пак нашите направиха малко чудо и взеха гейма с 28-26 след ас на Тодор Скримов.\nВ третата част нашите продължиха да бъдат колебливи, въпреки че при техническото имаха преднина от 8-7. Авансът ни остана една точка и при втората пауза. След нея „трикольорите“ дръпнаха с цели четири пункта за 21-17 след отлични начални удари на Скримов. Срещата приключи след успех с 25-21 за момчетата на Гибона – 3-0 и първи успех за волейболистите ни.\nСлед този успех България има три точки и почти сигурно се класира за следващата фаза на турнира. С три точки е и тимът на Словения. Русия има шест, а Испания е с нула.\nНа 28 август (понеделник) „лъвовете“ излизат срещу Словения в последния си мач от група C. Мачът е от 18:30 часа.\nВолейбол Избрано\tБългария Европейско първенство по волейбол Испания


Украйна в епицентъра на европейската (дез)интеграция\nпубликувано на 11 юли 2018 15:01 , Аделина Марини, Twitter: @AdelinaMarini\nПоследна промяна на: 12 юли 2018 15:59\nЗабележителен ден беше 9 юли на 2018-та година. Само в един ден се случиха няколко значими за европейската интеграция (или по-скоро дезинтеграция) събития. Веднага след реорганизирането на Турция в президентска република, президентът Реджеп Тайип Ердоган закри министерството на европейската интеграция. Сега със замразените преговори за членство ще се занимава външното министерство, но посланието на Анкара е повече от ясно. То говори за официализиране на отдалечаването на Турция от евроинтеграционния процес. Министърът на външните работи Мевлут Чавушоглу заяви, че въпреки реорганизацията, правителството възнамерява да постигне напредък в европейската интеграция, но предвид реалността, това са празни приказки.\nВторото значимо събитие беше фалстарта на срещата на върха на страните от Берлинския процес в Лондон. Буквално часове преди началото на срещата на министрите на външните работи на шестте страни от Западните Балкани с представители на гражданското общество оставка подаде главният преговарящ на Великобритания по напускането на ЕС Дейвид Дейвис, заради несъгласие с политиката на премиерката Териза Мей за излизането на Великобритания. Срещата на министрите трябваше да бъде открита от британския външен министър Борис Джонсън, но известно време след обявеното начало германският държавен министър за Европа написа в Туитър: "Все още чакаме нашия домакин".\nБорис Джонсън така и не се появи и малко по-късно шумно подаде оставка, разочарован от мекия Бризход, към който върви госпожа Мей. Настъпилата с бързината на лятна буря политическа криза във Великобритания изцяло превзе балканската среща като по този начин потвърди съмненията на критиците, че не е добра идея напускаща ЕС страна да бъде домакин на среща с държави, които желаят да станат част от клуба. Фалстартът стана повод за подигравки от страна на западнобалкански политици, известни със своите по-скоро евроскептични възгледи, които сякаш ликуваха, че ЕС се разпада пред очите им. Сръбският вицепремиер и министър на външните работи Ивица Дачич дори заплаши, че ЕС или ще приеме западнобалканските държави, или ще се разпадне.\nУкрайна - искрено искаща, но нямаща европейска перспектива\nНа целия този фон някак незабелязана остана редовната среща на върха ЕС-Украйна в Брюксел. Тя беше истински интеграционен лъч в цялата тази дезинтеграционна какофония от 9 юли. Ако се съди по съвместното изявление, както и от изказванията на участниците след срещата, човек лесно може да остане с впечатлението, че Украйна също върви по европейския път и то в правилната посока, нищо че за нея няма европейска перспектива. Това е първата среща, която се провежда след влизането в сила на 1 септември миналата година на Споразумението за асоцииране с Украйна и на Дълбоката и всеобхватна зона за свободна търговия.\nВ съвместното изявление [на английски език] шефът на Европейския съвет Доналд Туск (Полша, ЕНП), на Европейската комисия Жан-Клод Юнкер (Люксембург, ЕНП) и украинският президент Петро Порошенко препотвърждават ангажимента си за засилване на политическото сближаване и икономическата интеграция на Украйна с ЕС, базирано на ценностите на демокрацията, върховенството на закона и човешките права. Двете страни потвърдиха и ангажимента си към международното право. ЕС хвали Украйна за значителния напредък в процеса на реформи, особено по отношение на децентрализацията на публичната администрация, обществените поръчки и реформите в сферата на околната среда.\nОтбелязва се значителен напредък и по отношение на приватизацията, управлението и прозрачността на държавните предприятия, националната сигурност и енергийната политика. Все още има много работа за постигане на значителен напредък по отношение на борбата с корупцията. ЕС отбелязва със задоволоство създаването на нова правна и институционална рамка за борба с корупцията - в частност Националното антикорупционно бюро - но подчертава, че най-важната част е как този орган ще работи. Нужни са още и постоянни усилия за реформа на съдебната система и създаването на върховенство на закона. Това са все неща, които се следят изкъсо и у страните-кандидатки за членство в ЕС.\nОт съвместното изявление става ясно още, че Украйна и ЕС са се договорили да работят заедно в сферата на киберсигурността и неприкосновеността на изборите, борба с хибридните заплахи, включително и дезинформацията. Двете страни са поели ангажимент да се координират и в сферата на отбраната. В този смисъл е отбелязан напредък в прилагането на административната спогодба между Европейската отбранителна агенция и украинското Министерство на отбраната.\nЗа първи път в съвместно изявление след среща на върха между ЕС и Украйна поименно са посочени незаконно задържаните в Русия и Крим украински граждани. Сред тях са Олег Сенцов, Володимир Балух, Олександър Колченко, Станислав Клих, Олександър Шумков и Роман Сушченко. Двете страни осъждат за пореден път накърняването на украинския суверенитет и териториална цялост. Те осъждат незаконното анексиране на Крим и Севастопол от Русия, както и насилието, което продължава в районите на Донецк и Луганск. Доналд Туск цитира данни на Обединените нации, според които от 2014-та година насам, когато започна руската агресия в Украйна, са били убити повече от 10 250 души и над 24 600 са ранени до момента. "Това става в Европа", припомни той.\nПредизборна подкрепа за Порошенко и тролене на Великобритания\nСрещата ЕС-Украйна ще остане запомнена с вече традиционното тролене на шефа на Европейската комисия Жан-Клод Юнкер към Великобритания и председателя на Европейския съвет Доналд Туск. След като последният завърши встъпителните си думи на украински и полски, ветеранът на европейската политика Юнкер започна своето изказване на люксембургски. Секунди по-късно той обясни, че е искал да покаже "на моя президент", тоест Туск, че Люксембург е част от лингвистична Европа. След това поиска да се срещне с преводача, който е успял да преведе люксембургския на "по-незначими езици", което изглежда беше препратка към английския, с който Юнкер е във война от мига, когато британците гласуваха за напускане на ЕС. Той завърши изказването си с думите: "Като цяло съм много доволен от люксембургската част на речта ми и последвалата, по-слаба част на различен език". (Той завърши изказването си на английски.)\nКакто повелява традицията, г-н Юнкер даде силно рамо на украинския президент, пред когото стоят тежки и оспорвани президентски и парламентарни избори догодина. Той похвали Украйна, че е постигнала напредък за четирите години управление на Порошенко, какъвто не е правен от никого през 20-те години преди него. Юнкер не пропусна да се похвали, че е родоначалник на срещите на върха с Украйна като припомни, отново заяждайки се с Доналд Туск, че за четвърти път присъства на тези срещи като шеф на ЕК, но че първата среща между Украйна и ЕС се е състояла на 5 септември 1997-ма година, когато той е председателствал Европейския съвет. "Това съществуваше преди ти да се появиш тук", каза Юнкер, а Туск му отговори: "Това ще да е било преди векове". "Е, поне аз започнах това напук на намеренията на тогавашната Комисия, председателствана също от люксембургец, но това е друга история", отвърна Юнкер.\nЕвропейският съвет има постоянен президент от 2009-та година, когато влезе в сила Лисабонският договор. Преди това срещите на лидерите се ръководеха от ротационния председател. Доналд Туск е вторият поред постоянен президент след Херман Ван Ромпой. Догодина изтича вторият му мандат. Жан-Клод Юнкер никога не е крил желанието си да е на мястото на Туск, което е и причина за честите им търкания по време на срещите на върха.\nЖан-Клод Юнкер изброи всички успехи на Украйна, споменавайки надлежно, че те са резултат от работата на Петро Порошенко, сред които е и бевизовото пътуване. За шестте месеца, откакто паднаха визите, в ЕС са влезли близо половин милион украинци. Всички те обаче се връщат, което означава, каза Юнкер, че на украинците може да се има доверие. Добри резултати има и от влизането в сила на търговското споразумение. Двустранната търговия се е увеличила с 25% миналата година, а броят на украинските компании, които изнасят за ЕС е нараснал с 40%. Петро Порошенко припомни, че именно търговското споразумение е било причината за революцията на достойнството в Украйна и благодари лично и на двамата председатели за усилията.\nТой обеща, че ще работи още по-усилено за приближаването на Украйна към ЕС в сферата на енергетиката, цифровия пазар, шенгенското законодателство и задълбочаването на митническото сътрудничество. "През последните 4 години Украйна успя да извърши повече реформи, отколкото за целия период на независимостта си. Някои от тях, според мен, биха били самоубийство дори за повечето правителства в ЕС", каза украинският президент, но увери ЕС, че няма намерение да забавя крачката.\nСпоред редовното наблюдение на изпълнението на програмата за реформи на Украйна на аналитичния център "Фондация Карнеги" обаче, скоростта е забавена, заради предстоящите избори. Балаш Ярабик и Томас Де Ваал пишат в осмото издание [на английски език] на наблюдението, публикувано през март тази година, че предизборното политиканстване е изместило реформите на заден план. Според тях, напредъкът на Украйна в последните четири години е смесен. След големия срив от избухването на конфликта с Русия макроикономическото положение е стабилизирано, реформирани са или са създадени няколко важни институции като полицията, Върховния съд и новите антикорупционни агенции, но все още остават много неосъществени структурни реформи. Един от най-големите проблеми на Украйна, според анализаторите, са олигархическите монополи, свръхрегулираната икономика и слабото върховенство на закона.\nТе смятат, че програмата за реформи на Украйна се държи заложник от Порошенко и стремежа му да бъде преизбран догодина за втори мандат. Отбелязва се в мониторинга, че украинският президент е работил усърдно за консолидиране на контрола си върху властта. Балаш Ярабик и Томас Де Ваал са съгласни обаче, че от 2014-та година насам в Украйна са извършени повече реформи, откогато и да било преди това.\nЕС още разчита на Тръмп\nЕдин от въпросите, които вълнуваше украинските журналисти беше как точно ЕС ще убеди Русия да освободи политическите затворници. Отговорът на Доналд Туск беше доста показателен: "Опитах се да убедя нашите партньори по време на срещата ни на Г7 в Канада също да действат и също така се надявам, макар да не съм сигурен, но се надявам, че този въпрос ще бъде част от програмата на президента Тръмп по време на срещата му с президента Путин в Хелзинки". Шефът на Европейския съвет каза още, че му предстои среща с новия посланик на САЩ в ЕС, на която ще го помоли да предаде посланието на президента си.\n"Мисля, че всички ние трябва да напомним на руското ръководство, че имиджът на Русия не зависи единствено от организирането на футболно първенство. Аз съм фанатичен футболен фен и мога да оценя цялата работа и подготовката, и организацията на този световен шампионат, но човек не бива да забравя кое е наистина важното и каква е същността на политиката и международните отношения". Това изказване на Доналд Туск определено беше насочено към Жан-Клод Юнкер, който наскоро отново възмути европейската общественост като се обяви за сближаване с Русия. Изказването на г-н Туск поставя в неудобно положение и хърватската президентка Колинда Грабар-Китарович, която напълно безкритично изгледа мача на Хърватия с Дания в компанията на руския премиер Дмитри Медведев.\nЗа мача с Англия в Москва отидоха премиерът Андрей Пленкович, министърът на финансите Здравко Марич и шефът на парламента Гордан Яндрокович. Нито един от тях не спомена и дума за трудните отношения на ЕС с Русия. Това е особено показателно като се има предвид, че преди да стане министър-председател Андрей Пленкович беше заместник-председател на външната комисия на Европейския парламент и шеф на делегацията за отношенията именно с Украйна. Едно от първите му посещения извън граница след избирането му за премиер беше в Киев, което предизвика остри реакции в Москва.\n"Абсолютно убеден съм, че един от най-важните елементи от нашите отношения с Русия трябва да бъде, надявам се, положителното решение на руските власти да освободят всички политически затворници", заключи Доналд Туск. Петро Порошенко припомни, че вината на един от арестуваните украински граждани е отказът му да предаде украинския си паспорт, както и че е развял украинския флаг от балкона си. Той е осъден на 3 години затвор.\nТуск отново атакува полското правителство\nСрещата в Брюксел на 9 юли беше удобен повод Доналд Туск отново да нападне правителството във Варшава, заради напрежението с Украйна, провокирано от несъгласие около исторически събития. "Напрежението напоследък показва, че не всички са написали домашното си по история. Само пълна солидарност между Украйна и Полша може да ни спаси от повторение на трагичната история в бъдеще. Призовавам властите и в двете страни за нов подход по въпроса за нашите отношения и позитивно мислене. Единствено нашите съперници или политически глупаци биха искали да видят конфликт помежду ни", заяви Доналд Туск с обичайния си остър език. Бившият премиер на Полша е историк по образование.\nСеверен поток 2 е грешка\nПо време на срещата е бил обсъден и спорният проект за изграждане на втори газопровод от Русия към северната част на Европа, за който настоява Германия. Украинският президент напомни, че това не е търговски проект и от него няма да има икономически ползи. "Това определено е геополитически проект, с който се прави опит Украйна да бъде отслабена и оставена без приходи от съществуващата газопреносна мрежа. Те също така искат да вземат от ЕС повече от 20 млрд. долара за изграждането на инфраструктурен проект, от който Европа няма нужда, за да увеличат зависимостта на ЕС от Русия, която е геополитическа заплаха", обясни г-н Порошенко.\nДоналд Туск призна със съжаление, че Европейската комисия се опитва да получи мандат за прилагане на европейските енергийни правила върху "Северен поток 2", но "за съжаление все още имаме няколко страни-членки, които имат коренно различно мнение". Той припомни и личното си мнение, че проектът е грешка и няма да обслужи европейския интерес. "Той е против нашия стратегически интерес, нашата сигурност, а също и нашите правила".\nВъпреки много важните геополитически въпроси, както обикновено, британските журналисти върнаха вниманието върху бризходната драма на Териза Мей. Те се извиниха на украинския президент, че се налага да го занимават с домашни проблеми, но по всичко личеше че и Доналд Туск, и Жан-Клод Юнкер изпитваха удовлетворение от възможността отново да натролят британците. Шефът на Европейския съвет каза в отговор на въпроса за оставката на Дейвид Дейвис, че политиците идват и си отиват, но забърканата от тях каша си остава. "Кашата предизвикана от Бризхода е най-големият проблем в историята на отношенията между ЕС и Обединеното кралство и остава много далече от решението със или без Дейвид Дейвис. И за съжаление, идеята за Бризход не напуска с Дейвид Дейвис".\nЖан-Клод Юнкер на свой ред се подигра на британската премиерка, която проведе през уикенда важна среща в Чекърс с кабинета си и обяви, че има пълната му подкрепа. "Това ясно показва, че в Чекърс е имало голямо единство на гледните точки в кабинета", повтори два пъти Юнкер, след като по време на пресконференцията гръмна новината и за оставката на Джонсън.


Политолози: Обявяването на кабинет от Трифонов е провокация - ᐉ Новини от Fakti.bg - България | ФАКТИ.БГ\nДжо Харт продължава кариерата си в Селтикпреди 47 минути\n10 съвета от сексолози при секса с нов партньорпреди час и 16 минути\nЛудогорец успя да вземе добър резултат от Олимпиакоспреди час и 47 минути\nПроф. Илчев пред ФАКТИ за титлата на П. Николов: В българската държавна номенклатура такова животно нямапреди 2 часа и 14 минути\nЗащо Европейският съюз плаща повече за новите ваксини срещу COVID?преди 2 часа и 47 минути\nАдска жега! Над 50 градуса температура на земната повърхност в Турция и Кипърпреди 2 часа и 53 минути\nПубликувана: 14 Юли, 2021 19:32\nХристо Панчугов: Обществото търси от политиците отговорност и ясна политическа визия 11 Юли, 2021 21:12\nОбявяването на кабинет от Трифонов е негативно. Едната възможност е, че той няма елементарна представа от това как се прави политика, нито това какво е нормалното в подобна ситуация, другата хипотеза е, че това е провокация и се цели провал на този кабинет. Нито едно от двете не води до изход от политическата криза. Това заяви в студиото на „Лице в лице“ по бТВ политологът Христо Панчугов.\nКога стана Стойчо доцент като ходи още с памперс?\nтова същество от дясно на снимката не е политолог а слугинаж на задкулисието\nДо коментар #2 от "мамят ви":\nМи той с жълто около устата но върл подръжник на герп с надеждата да се докопа до кокъла.дерзай.\nИ от ляво е същият!\n"Доброто и Лошото ченге"\nго взема на сериозно , че да провокира ? Но в този тежък и кризисен период да играеш такъв грозен спектакъл и се гавриш с безкрайно много лъганите , но още лековерните ни сънародници е огромно престъпление !\nАйде Стойчо у Шумен, там ще ти дойдат премъдри мисли. Стига си цапал инфосредата с твоята гербаджийска мисловна безпътица.\nНай ми сресва че ще пращаме северен македонец в космоса\nСтойчев Панчегов, хвани единия, удари\nДругия!! Слави не иска да ви каже какво е намислил, мълчи, упорито, и от време на време ви бъзика!! Прати Северно Македонци в Космоса!!! Бъзика ви!!!\nНe зaбрaвяйтe хoрa, ГEРБ бeшe първaтa крaчкa към oпрaвянeтo нa Бългaрия. Биткaтa нe e cвършилa дoкaтo нe ce пoявят признaци зa пoдoбрeниe и дoри и тoгaвa. Тoвa, чe Cлaви би ГEРБ нямa знaчeниe, aкo ИТН ca cъщитe кaтo ГEРБ. Биткaтa никoгa нe cвършвa. Трябвa дa прoумeeм тoвa. Aкo пoлитик и пaртиятa му нe рaбoтят зa прocпeритeтa нa Бългaрия трябвa дa ce рaзкaрaт oт пoлитикaтa. Cлeд тoвa дa дoйдe някoй друг, пo - дoбър. Нe трябвa дa ce cпирa дoкaтo нe видим иcтинcкo пoдoбрeниe. Нe зaбрaвяйтe: ТOВA, ЧE ГEРБ CA ВЪН OТ ПOЛИТИКAТA И ИДВAТ НOВИ ПAРТИИ НE ТРЯБВA ДA ВИ ДAВA CПOКOЙCТВИE, ЗAЩOТO МOЖE ДA CE OКAЖAТ CЪЩИТE. И oщe нeщo: КOГAТO CE МAХНE EДНA ПAРТИЯ И CЛEДВAЩAТA CE OКAЖE НEПOДХOДЯЩA НE CE CЛAГA ПРEДИШНAТA, A CE ИЗБИРA НЯКOЯ ДРУГA. Aкo ИТН ce провалят нe трябвa дa връщaмe ГEРБ oтнoвo кaтo пълни идиoти, a дa избeрeм другa пaртия. Зaтoвa въпрeки, чe прaвитeлcтвoтo нa ГEРБ пaдa 2 пъти пocлe пaк cи избрaхтe ГEРБ.\nАнализаторите станаха много. Обаче БГ няма да се оправи от учени хора. Трябва човек със средно образование и да не краде. Такива с образование стават след време хахо, и нестава нищо от тях\nСега направихте ли връзката ИТН-ГЕРБ-ДПС=НДСВ? Или не сте ? Какво още трябва да направи Чалгаря, за да се убедите че е поредни политически проект на задкулисието, дирижирано от Лондонския клуб. Жална ви майка, ако това правителство мине( а то ще мине с подкрепата на ГЕРБ И ДПС) защото се задава голямо лапане..а и много хора ги е страх от справедливо възмездие за натвореното от тях през последните 30 години. Нагледахме се на Тикви...сега ще се радваме на Кратуни. Да ви е честит парламентаризмът по Учиндолски. ВИЕ СИ ГО ИЗБРАХТЕ. Пак добре, че има Т2.\nУчен от СУ\nТова, онова нещо от Ситняково ли е? Което показваше среден пръст. И още е преподавател? Какво ли преподава, слугинаж ли?\nе в мъжки климактериум!\nс основно образование, че да мирясаш. Два пъти за срам пред света ще ми дойде в повече.\nДа, а най-добре някой от ма'алата без образование!\nШок и ужас! Никой не очакваше Трифонов са предаде доверието и надеждите на протестиращите хора срещу модела Борисов!Сега той ще си понесе всички негативни последици!\nе на ход! Да гласува против кабинета. Циркът продължава!\nУговорката е между Радев и Доган , правителството на Слави да не мине и така остава служебния кабинет. Точно за това беше бързия отказ ( прекалено бърз ) на 3-те популярни министри в служебния кабинет да отидат при Слави - чист а ПР акцията за увеличаване популярността им още и още по голям карт бланш в ръцете на Радев да вилнее и беснее с неизвестно чии дневен ред на Масква или на Вашингтон ... ха честито ни на българското простолюдие което не се набесня и няма да се набеснее докато не свърши с тая "държава" !\nе негов проект! Диванчето помниш ли?\nШоуто трябва да продължи..\nДо коментар #3 от "Културтрегер":\nЩо бе, нещо не им е Аресало на Козяците, че не им Аресваме правителството, дето ни "спуснаха", та чак такива фермани за тая подписка???\nДо коментар #14 от "Киро Питоня":\nТиквата заяви, че няма да подкрепи чалгарчето Трифонов, а ти си ги разтягай лукумите!\nЩом придворните политолози на ГЕРБ вият значи Слави е на прав път\nДълбоко съм убеден че Няма случайни неща на тоя Свят,особено в Политиката.В момента сме свидетели на една МНОГО ДЪЛБОКА ИГРА,която е перфектно изпипана и Слави е един от основните Марионети/марионет е Мъжка марионетка/.И нека не се подвеждаме по наглед Абсурдните и налудничави действия на Трифонов както с Криенето си оправдавано с Болест,Твърдоглаво нежелание за каквато и да е коалиция,Абсурдни предложения за Правителство и т.н.,защото ВСИЧКО Е една Отлично режисирана Игра на РАДЕВ!А целта е ясна:Детайлна ДОГОВОРКА на Слави с радев да играе по тоя начин,като в един момент се сопне на Останалите Партии :"На си куклите,дай си ми парцалките",т.е. Правете си каквото искате Правителство,Аз съм пас.Да,ама отдавна разни Яростни политолози призовават за това Служебното Правителство на радев да стане РЕДОВНО със всички Пълномощия,в последно време активно се включи и МАЯ в подкрепа на ИдеятИ ако това стане,то радев получава ЦЯЛАТА Изпълнителна власт БЕЗ да се договаря с БСП или който и да е за някаква подкрепа "срещу нещо",т.е. да има Чатал на врата.Това е!\nвръзва. Защо обяви кабинет преди да му е връчен мандат?\nму вярваш?! Кога е казвал два пъти едно и също нещо!\nСлави е 100% Козяк\nОстаналото е въздух под налягане,атмосферите се покачват..\nЗаради разни пенделчета в Лондон зимата се очертава тегава.\nСтойчев и Панчугов Реветели???\nХранилките тепърва ще са празни!!\nСлужебния кабинет си върши перфектно\nРаботата, до сега нее имало подобен компетентен, с кораж и Експедетивен кабинет!! Да продължава да работи за доброто на България и народ!!\nПОБЕДЕНИТЕ НЕ ЗНАЯТ КВО ДА ПРАВЯТ....НИКОЙ НЕ ИМ ПРЕДЛАГА ЧАСТ ОТ БАНИЦАТА....УЖАС, КАК МОЖЕ.....\nДо коментар #34 от "Служебния кабинет си върши перфектно":\nКАБИНЕТА МЪЛЧИ, РАДЕВ СПИ....НАРОДА ОБЕДНЯВА...И СИ ГО ИЗКАРА НА ИЗБОРИТЕ НА...БСП...НАЛИ СЕ ГУШНАХА С....РАДЕВ\nРЕШЕНИЕ НА ПОБЕДИТЕЛЯ\nДо коментар #29 от "Нещо не ми се":\nДо коментар #10 от "Стойчев Панчегов, хвани единия, удари":\nИ ние ще го бъзикаме на следващите избори.\nДоходите и живота ни са Супер-и сега Чакам да полетя в Космоса!!! Заедно ще бъда със един Северно Македонски БЪЛГАРИН!!! УРА.\nЩом всички политици ревнаха. Значи ИТН са на прав ПЪТ.БОЛИ ЛИ ДА НЯМА ПОСТОВЕ И ПОРЦИИ.ХЕЙТЪРИ КАЖЕТЕ ЕДНО ПРАВИТЕЛСТВО ДА Е БИЛО НА НИВО.\nИзказване на Кирил Петков: Говорихме с Николай Василев, но имаме различни виждания. За нас, първо, трябва да се спрат кражбите. Интересно, кое е първото за Ники Василев? Достатъчно кражби? Много е интересно, че досега не чухме никакво изказване на самия Василев. Голямм шумига беше (да не кажа нещо повече) и явно и сега е така?\nСЛАВЧО ко ша прайми а\nЗа да бъде спасена България от фашистката Хунта на Радев, трябва да се обединят БСП+ДПС+ГЕРБ. Това е единствения правилен ход. Иначе Сатаниста и Хунтата ще ни довършат☠☠☠☠☠\nХа добър ден! И да потретите изборите, 25% пак ще гласуват за ГЕРБ, защото тези 25% ясно виждат че Слави и "лидерите" на протеста са напълно некомпетентни да управляват. Абсолютно безсмислено е този парад да продължава - връщайте Бойко на власт докато не намерите по добър от него. В момента няма такъв след булевардните "политици".\nДаже ПР акцията със светкавичния отказ на тримата служебни министри за ги направят звезди като отказват на проваления Николай Василев говори за такъв сценарии за окопаване и легитимиране на служебния кабинет .... Кога разбраха тримата каква му е програмата на Василев че да му откажат, не че няма поводи да стоиш настана от тоя царски крадец !? Така се легитимира още повече служебното правителство тия тримата министри стават звезди с карт бланш да правят каквото решат , за който трябва... Не бих казал че тоя сценарии е съшит чак с бели конци но се вижда добре от мислещи хора. Разбира се 80% нямат шанс да разберат какво става.\nТова горното беше реплика на оня с коня\nЗасега видяхме подкрепа за Трифонов само от ДПС.\nАбе хора, Слави има акъл на врабче, затова и прави такива безумия. Това показва че е НЕКОМПЕТЕНТЕН и НЕГОДЕН да управлява държава, а не някакви сложни ходове и задкулисие.


Русия осъди въздушните атаки на САЩ по сирийския военен конвой | Не е смешно\nMay 20, 2017 Новини\nПо думите на външния министър на Русия, Сергей Лавров, новият удар на ВВС на САЩ потвърждава желанието на Вашингтон да тласне забранената в Русия групировка “Джебхат ан-Нусра” в борбата срещу законното правителство на Сирия.\n“Каквато и да е причината, поради която американското командване е взело такова решение, този удар е нелегитимен, противозаконен. Това е още едно грубо нарушение на суверенитета на САР (Сирийска арабска република – бел. ред.)”, добави той.\n“Ние виждаме потвърждение на стремежа да се тласне опозицията и някои екстремисти, включително “Джебхат ан-Нусра”, на борба против законното правителство”, подчерта Лавров.\nПред журналисти, ръководителят на Комитета по външните въпроси към руския парламент, Леонид Слуцкий, заяви, че новият удар, който нанесе САЩ намалява потенциала за сътрудничество в борбата срещу тероризма в региона.\n“Новият удар на САЩ по правителственит сили на Сирия са продължение на деструктивната линия на Вашингтон, започната с провокациите в Идлиб и атаките на сирийската авиобаза в Хомс”, каза Слуцкий.\nПо думите му подобни действия от страна на САЩ показват непредсказуемия характер на американския партньор и отслабват позицията на силите, които се сражават с терористичните групировки в региона.


Узаконяват незаконните постройки в Община "Родопи" | Dnes.bg Новини\nУзаконяват незаконните постройки в Община "Родопи"\nКрайният срок за подаване на молбите е 26 ноември\n24 сеп 2013 14:28, Златко Желев\nОбщина "Родопи" дава възможност на граждани, които имат незаконни постройки, да ги узаконят, като крайният срок за подаване на молбите е 26 ноември 2013 година, съобщи главният архитект на общината Атанас Недевски.\nПо думите му това е възможност, която държавата предоставя на всеки 10 години и се отнася за допълващо застрояване, гаражи и летни кухни.\n"Масово по селата хората имат по няколко незаконни строежа и това е една възможност да ги узаконят, ако отговарят на необходимите условия", коментира Недевски.\nЗа целта тези постройки трябва да се намират минимум на 3 метра от съседите, а ако това разстояние е по-малко, е необходима нотариално заверена декларация от съседа, че е съгласен.\nОбщината е подготвила необходимата документация и типови молби. Ако сега се пропусне срокът, следващата възможност ще бъде след 10 години.\nАктът на узаконяването ще се извърши, след като специалистите на общината извършат проверка за типа на сградата, отстоянието от съседите, за статута на земята, върху която се построени.\n"Най-общо процедурата изисква време около 3 месеца, което включва заснемане на сградата, изготвяне на проект, издаване на акт за узаконяване и едва след това въвеждането й в експлоатация", обясни Недевски.\nС новия закон за устройство на територията общината въвежда и нова практика - узаконяване на строежи изградени до 31 март 2001 година, за които няма строителни книжа, но са отговаряли на тогавашните или сегашни разпоредби.\nОще по темата: незаконно строителствоОбщина Родопиузаконяване\nПостройката трябва да е изградена върху собствен парцел! Това е разликата с катуните, които са направени където и да е и не отговарят на никакви условия!\nе как стават тия магий бре???а ония в ченгенето дето им събориха "незаконните"постройки да го .ухат ли.баси държавата ,няма такъв цирк!!!


Ram | Тагове | Digital.bg\n360 резултата за ram\nInstagram е приложение с добре познат интерфейс, което често експериментира с добавянето на нови функционалности. Все повече компанията акцентира върху социалния характер и времето, което прекарваме своите профили. Това не е случайно, тъй като се търсят разнообразни възможности за монетизиране на Instagram и популярността му в световен мащаб. Приложението предизвиква и негативни критики заради съдържанието, което виждат най-младите потребители, но и заради липсата на по-добри филтри за блокиране на неподходящи публикации. Намирането на правилния баланс е изключително сложна задача. От Instagram планират да върнат функция, която използвахме преди повече от пет години. Шефът на Instagram, Aдам Мосери потвърди, че тестват версия на хронологичния фийд, който предшестваше сегашният подбор на публикациите от специален алгоритъм. Работата е стартирала преди месеци, като потребителите ще могат да изпробват опцията до края на първото тримесечие на 2022г., информира 9to5mac. Интеграцията на опция за разглеждане на съдържание в хронологична емисия ще допадне на много потребители. Новата функция ще отбележи и сериозна промяна в стратегията на приложението. През годините платформата за споделяне на снимки често е критикувана за алгоритъма, с който препоръчва съдържание в профилите ни. Някои автори на съдържание също са недоволни, тъй като подредбата не позволява на публикациите им да достигнат до по-голяма аудитория. Връщането на хронологичния фийд, който обработваше и възпроизвеждаше съдържанието преди няколко години. Успоредно с това се провеждат тестове със "Suggested Posts", с които Instagram препоръчва публикации в акаунтите. Още от Digital: Публикациите в Instagram от браузъра стават реалност\nKога ще се нормализира цената на DDR5 RAМ паметта\nТехнологичната индустрия ще изпрати противоречива година, в която търсенето остана доста високо, но компаниите не успяха да го материализират заради хардуерна криза. Много фактори доведоха до настоящата ситуация, която за съжаление ще има дългосрочно влияние над много продуктови сектори. Високите цени на наличните количества хардуер също отблъскват потребителите. Устройствата, които използват DDR5 RAM също са ограничени от актуалните събития. Анализаторите следят внимателно ситуацията и очакват развитието на по-добри процеси през 2022г. Една от причините за трудното намиране на DDR5, не са самите чипове, а от недостатъчния брой интегрални схеми за упрaвление на захранването (PMIC). Вече са предприети множество мерки, които да подобрят производственият капацитет, но е необходимо време, за да намерят реално измерение. Наличните количества може да отстранят недостига на компоненти, но ще допринесат за по-изгодната цена. Според последният доклад на TrendForce още през първото тримесечие ще станем свидетели на поевтиняване на DDR5 паметта. Първоначалните изчисления са за спад от 3-8% в периода между януари-март 2021г. Възможно е дори цената да намалее с 10%, като резултат от опитите на производителите на компютрите да редуцират своя инвентар през празничния сезон. Това е само малка стъпка напред в правилната посока. В момента DDR5 паметта може да се използват от някои процесори от Alder Lake серията на Intel. Премиерата на нови модели и високото търсене, обаче ще принудят доставчиците на увеличат продукцията, за да задоволят големия интерес към новите хардуерни технологии. Още от Digital: DDR5 RAM паметта ще е по-бърза от DDR4, но с едно сериозно ограничение\nDDR5 DRAM памет\nЗащо има недостиг на DDR5 DRAM памет\nПроцесорите от 12-та генерация на Intel се очакват с голямо нетърпение, тъй като предлагат изцяло нов дизайн и интересни технологични подобрения. Компанията е използвала big.LITTLE структурата при изграждането на Alder Lake архитектурата, която включва по-мощни ядра, но също и такива с по-ниска консумация на енергия. Крайният резултат е оптимално представяне и дълъг живот на батерията от устройствата с новите процесори. Представителите на десктоп серията от Alder Lake-S също така са едни от първите процесори, които са базирани на PCle Gen 5 интерфейса и поддържат DDR5 DRAM памет. Интегрираният микроконтролер (IMC) на Alder Lake процесорите е оптимизиран за пето поколение DDR SDRAM, но също така и за последната генерация DDR4. Процесорите за компютри от Alder Lake-S гамата по подразбиране ще оперират с DDR5-4800 и DDR4-3200 хардуер. Oт Intel ще предлагат две различни версии на Z690 дънните платки за конфигурации с DDR4 и DDR5. Възможностите на избор на потребителите, обаче са ограничени заради недостига на компоненти. Изключително трудно е да откриете DDR5 DRAM памет в мрежите на повечето търговски и онлайн вериги за хардуер и електроника. Това прави почти невъзможно намирането на новата памет. Основната причина за е PMIC чип за управление на енергията, който се използва от DDR5 и е наличен в много малки количества. Според данните цената на този модул е десет пъти по-висока от същия компонент на DDR4 паметта. Производственият цикъл за създаването на PMIС достига до 35 сeдмици, съобщава Neowin. В заключение ще отбележим, че самата DDR5 памет се произвежда с 14-нанометрова технология, което не е проблем, както 7nm процес на CPU и GPU хардуера. Докато не се възстановят нормалните доставки на PMIC чиповете ни очаква недостиг на DDR5 в световен мащаб. Още от Digital: Очаква се цената на DDR5 паметта да е 30 % по-висока от тази на DDR4\nДоставките на хардуерни компоненти продължават да бъдат затруднени и да създават проблеми на водещите производители. Кризата вече забави редица премиери и накара компаниите да променят своята стратегия, за да се адаптират към необичайната ситуация. Липсата на достатъчно хардуер в индустрията, обаче не влияе на разработването на нови технологии. Сега вниманието ни е привлечено от разработка на учени от Lancaster University във Великобритания, които успяват да създадат UltraRAM. Както името подсказва това е изцяло нов вид компютърна памет, която обединява в един модул традиционните RAM компоненти, както и паметта за съхранение на данни. Вече са отстранени редица проблеми в лабораторни условия и може да се премине към масово производство, Уникалните характеристика на UltraRAM могат да превърнат новата памет в универсално решение за производителите в индустрията. Предимствата на технологията вероятно ще ускорят навлизанетO на първите компютри и лаптопи с UltraRAM. Уникалните характеристики на UltraRAM се дължат на свойствата на комбинираните полупроводници, които обикновено се използват във фотонни устройства като светодиоди, лазери и инфрачервени детектори. Последните тестове на учените показват, че вграждането на UltraRAM върху силиций превъзхожда досегашните пластини от галиев арсенид, съобщава TomsHardware. Създателите на технологията се надяват UltraRAM в дългосрочен план да се превърне в универсално решение за производители на хардуер. Издръжливостта ще е водещ приоритет за модулите, които ще могат да функционират "най-малко 1000 години". Бързата скорост на превключване и цикличното изтриване на програми са от "100 до 1000 пъти по-добри от флаш паметта". Навлизането на UltraRAM на практика ще позволи например да имате устройство с 1TB, като тази памет се използва както за RAM, така и за нуждите ви за съхранение на файлове. Учените ще продължат да работят за оптимизиране на производствения процес на UltraRAM. Още от Digital: Какви ще са тенденциите в цената на DDR5 RAM паметта\nИзтекоха първите детайли за Android 13 Tiramisu\nПотребителите очакват с нетърпение да стартират актуализациите към Android 12. Новата операционна система се отличава с множество подобрения и вече е налична за някои премиум смартфони. Докато продължават актуализациите разбираме нови детайли за следващата версия на платформата. Вече ви информирахме, че кодовото име на Android 13 e Тiramisu. Компанията вече работи над функциите, които ще станат част от Developer Preview версията на Android 13, която очакване в началото на 2022г. Една от най-интересните новости ще се казва "Panlingual", с която може да настройват езици за отделните приложения. Така може да конфигурирате всяко заглавие отделно, вместо да прилагате една системна настройка за всички инсталирани заглавия на смартфоните. Разбира се необходимо е и самите приложения да поддържат предпочитаният от вас език. Google също така подготвят и много интересни оптимизации, които са свързани със системата за нотификации. Аndroid 13 ще позволи да използвате настройка, която прави опционални нотификацията от различните приложения. Това ще предостави пълна свобода на потребителите, които ще могат да предоставят достъп до локация и камера, но и да дават разрешение за уведомления, само когато желаят. По този начин Google ще продължат със стратегията, която започна още с Android 12. Функция с името "TARE" също вече предизвиква интерес и ще е насочена към намаляване на консумацията на енергия. Съкращението означава "The Android Resource Economy" и ще включва система за възнаграждение на приложенията, които не изразходват батерията. Предвидени са и нови възможности за смяна на часовника на Lock Screen дисплея на смартфоните. Новата операционна система ще предложи и пълна поддръжка на Bluetooth LE Audio. Aктивната разработка на софтуера ще стартира през първото тримесечие на 2022г. Oще от Digital: Аndroid 13 ще предложи пълна поддръжка на Bluetooth LE Audio\nSamsung са първата компания, която тества новата GDDR6 RAM за за следващото поколение видео карти\nКризата с недостига на компоненти може да затруднява откриването на редица хардуерни продукти. Въпреки лимитираните доставки големите производители продължават да инвестират в създаването на нови технологии. Samsung са подходящ пример, тъй като успешно тестват първата в света GDDR6 RAM, която оперира на 24 Gbps. Модулите са предназначени за следващото поколение видео карти и GPU решения в индустрията. В момента най-бързите компоненти с технологията извършват трансфери на данни с максимум 18 Gbps. Успоредно с това Samsung работят и над GDDR6 памет, които могат да прехвърлят информация с 20 Gbps, 18 Gbps и 16 Gbps. По този начин клиентите на компанията ще имат достъп до разнообразно портфолио с GDDR6 памет от последна генерация, съобразно нуждите на своите нови продукти. Най-мощната конфигурация с 24 Gbps е с кодовото име "K4ZAF325BC-SC24" и ще е налична във версии с два пъти по-голям капацитет от настоящата серия. Най-бързите представители на серията ще запазят "180FBGA" форм фактора с 16GB плътност, както и 16 K / 23 ms честота за опресняване. Samsung ще си спечелят важно предимство пред Micron, които отчитат не повече от 21 Gbps. Tрябва да отбележим, че компанията разработва следващите модули за GeForce 3090 Ti видео картите. Въпреки това Samsung напредват сериозно със своите технологии. Засега няма данни кога ще стартира масовото производство на първите 24 Gbps GDDR6 RAM памет. Eдва ли ще се налага да чакаме твърде дълго преди да видим устройства с новите модули на Samsung в продажба на световния пазар. Още от Digital: Samsung представиха първата LPDDR5X RAM памет в света\nInstagram ще позволи да качваме видео клипове до 60 секунди в Stories\nРазаработчиците на Instagram са доста активни в експериментите с нови функционалности. Приложението усеща все по-силната конкуренция на TikTok и други платформи. Всичко това налага да се провеждат множество тестове с подобрения, които да накарат да бъдем по-активни в своите профили в приложението. Ако използвате активно Instagram вероятно знаете, че можете да създавате истории с продължителност до 15 секунди. които са видими от другите в продължение на 24 часа. В случай, че нахдвърлите този лимит ще се запишат няколко отделни Instagram Stories. Добрата новина е, че компанията иска да премахне това ограничение. Малък брой протили вече разполагат с възможността да качват 60-секундни клипове в Instagram, информира 9to5mac. Успоредно с това е променен и интерфейса за качване на Instagram Stories. Идеята е да се улесни поще повече процеса на създаване и ъплоудване на истории в приложението. Все още няма яснота колко продължителни ще бъдат тестовете. Няма да е изненадващо, ако още в началото на следващата година можем да се възползваме от по-дългия формат на Instagram Stories. Tова е поредният опит на компанията да бъде по-конкурентна на TIkTok и Snapchat, които се радват на голяма популярност, особено сред най-младите потребители. Постоянните промени са важна част от стратегията на Instagram да бъдат по-успешни. Още от Digital: Instagram вече може да превежда автоматично текст в Stories\nMeta ще продават продукти във Facebook и Instagram от 2022г.\nTрансформацията на компанията в Меta и плановете им за бъдещо развитие вече предизвикаха множество дискусии в индустрията. Потребителите са раздвоени в своето мнение за промените, като софтуерните решения на Facebook ще продължат да имат сериозно влияние в индустрията. Eдин от неочакваните проблеми за компанията през годината е свързан с добавянето на нова функция за сигурност в iOS. Вече ви информирахме как Apple разби рекламния бизнес на Facebook. Това е сериозен проблем за социалната мрежа, заради огромният брой потребители, които използват iPhone. Обсъждат се различни решения в дългосрочен план, които да подобрят възможностите за бизнес развитие на Meta. Именно заради това скоро ще започне продажбата на повече продукти във Facebook, Instagram, Мessenger и другите им приложения. Плановете на Meta предвиждат това да се случи още през следващата година. Видепрезидентът на рекламната и бизнес платформа на компанията, Дан Леви потвърди планираните промени. Според него aтрактивните приложения на Meta ще се превърнат във водещата дестинация за представителите на бизнеса. Това е основен приоритет, който постепенно ще превърне профилите ни в онлайн платформа за продажба и покупка на продукти в екосистемата на компанията, съобщава GizmoChina. Експериментите с подобни функционалности стартираха още през 2015г. През миналата година бяха стартирани пилотни програми на Facebook и Instagram с различни дигитални портали за шоппинг с различен успех. При всички положения електронната търговия ще бъде неизменна част от метавселената, която компанията иска да създаде. Меta искат да приковат вниманието на бизнеса, като го принудят да инвестира повече в екосистемата им от приложения. Опциите да пазаруваме и предлагаме продукти в своите профили ще бъдат основен акцент, който ще предопредели успеха на компанията в световен мащаб през 2022г. Още от Digital: Ето с какво ще усещаме виртуалните обекти в метавселената на Меta (Facebook)\nКой ще е първият смартфон в света с над 20 GB RAM памет\nПроизводителността на смартфоните се подобрява с всяка изминала година, което важи в най-голяма степен за устройствата с Android. Любителите на игрите и потребителите, които търсят най-бързите възможни конфигурации вече могат да избират модели с 12GB и 16GB RAM. Ако добавим и все по-бързите процесори, с които работят флагманите с Android не е изненадващо, че предлагат скорост, която е съизмерима с компютрите от преди няколко години.Имаме всички основания да смятаме, че скоростта на смартфоните ще бъде подпомогната от интеграцията на още повече RAМ в бъдещите устройства. Подходящ пример е ZTE Axon 30 Ultra, който обещава да промени представата ни за производителността на мобилните устройства. Най-впечатляващата характеристика на този модел е, че ще предложи над 20GB RAM, което се случва за първи път в тази продуктова категория. Компанията е подготвила интересна изненада за собствениците на ZTE Axon 30 Ultrа, съобщава GizChina. ZTE са оборудвани смартфона с технологията Memory Fusion, която превръща неизползвани ROM ресурси в капацитет за опреативна памет. Това позволява новият модел да има дори повече от 18GB RAM, като се добавят още 3GB от вграденото пространство за съхранение на файлове. Няма дргу смартфон, който да има 20GB RAM на глобалния пазар. Съществено предимство на ZTE Axon 30 Ultra е и поддръжката на UFS 3.1 памет, която гарантира оптимално високи скорости за запис и четене на данни. Базовата версия ще има 1ТВ памет и 16GB RAM, докато Aerospace модела ще е първият в индустрията с над 20GB RAM при същото количество от 1 терабайт памет за съхранение на данни. ZTE Axon 30 Ultra ще има камера в градена на екрана с плътност от 400PPI, както и дисплей със 120Hz честота за опресняване. Премиум версията ще има три 64-мегапикселови камери и 8МР перископски модул с 5-кратно оптично приближение. Още от Digital: Ще преживее ли бизнесът със смартфони още една рецесия\nсмартфони | 646\nApple | 574\nсмартфони | 680\nсмартфони | 3759


Facebook и Twitter блокираха "готвача на Путин" заради коментар за трансджендърите в US армията - NBOX - Всички новини\nначало СВЯТ Facebook и Twitter блокираха „готвача на Путин“ заради коментар за трансджендърите в...\nСоциалната мрежа Facebook и услугата за микроблогове Twitter са блокирали личните акаунти на руския предприемач и собственик на компанията „Конкорд“ Евгений Пригожин – известен като „Готвача на Путин“. Това съобщи в сряда пресслужбата на компанията на страницата си във „ВКонтакте“, предават ТАСС и Агенция „Фокус“.\n„Пресслужбата на компанията „Конкорд“ информира, че Facebook и Twitter са блокирали личните акаунти на Евгений Викторович Пригожин, без да обясняват причините. Така социалните мрежи реагираха на публикуването на коментара на Евгений Викторович, че американският президент Джо Байдън е отменил забраната за служба в армията на трансджендъри, наложена от Доналд Тръмп“, се казва в съобщението.\nСпоред пресслужбата на компанията, помощният център за социалните медии посочва, че решението за блокиране на акаунтите е окончателно и причините не се разкриват от съображения за сигурност.\n„Това е ярък пример за това как Държавният департамент на САЩ блокира всякакви неугодни коментари“, цитират се в съобщението думите на Пригожин.\nЕвгений Пригожин се издига от скромен произход по времето на СССР до притежател на скъп ресторант в Санкт Петербург след промените.\nКетъринг групата „Конкорд“, която Пригожин създава, работи за Кремъл, спечелвайки на Пригожин прякора „готвача на Путин“.\nЕдно от най-известните изображения го показва в Кремъл през 2011 г., наведен над седналия Путин, докато му предлага ястие, руският лидер гледа назад с одобрителен поглед.\nДокладите в руските медии го описват като милиардер с огромно състояние, изградено с държавни договори. Но истинският размер на богатството му не е известен.\nТой е санкциониран от Вашингтон, който го обвини, че е участвал в намесата в президентските избори през 2016 г., по-специално чрез неговата интернет „фабрика за тролове“.\nПригожин отрече да е замесен и съди САЩ за 50 милиарда долара компенсация.\nТой винаги е отричал връзки с наемническата група „Вагнер“, която отдавна е обвинявана в изпращане на бойци, които да обслужват интересите на Кремъл в Сирия, Либия и страни от Субсахарска Африка.\nПригожин бе необичайно активен след отравянето през август на Навални, който се разболя по време на полет в Сибир и след това бе прехвърлен за лечение в Германия.\nДвамата никога не са криели враждата си, като антикорупционната група на Навални обвини фирма, която е работила с „Конкорд“, че сервира храна в училища, която е опасна за здравето на децата.\nПригожин съди Навални за клевета и съдът разпореди групата на опозиционера да плати обезщетение от над един милион евро. Заради иска му през септември миналата година съдебни изпълнители конфискуваха апартамента на Навални в Москва.\nпредишна статияСобственици на заведения излизат на протест\nСледваща статияОграничено е движението по АМ „Тракия“ от пътен възел „Зимница“ до Бургас


Тайният език на тялото - Инес Субашка - 📕 книга - store.bg\nКниги Психология и философия Самоусъвършенстване Тайният език на тялото - Инес Субашка\nРазмери 14.70 / 21.20 / 1.80 cm\nТрансформиращата сила на ежедневните ни избори.\nТялото не е пасивен наблюдател. То непрекъснато отразява нашите избори и е активен участник във всичко, което мислим и правим. Всеки наш избор е информация, която му изпращаме. Емоционалното хранене, болката, наднорменото тегло, липсата на мотивация, безсънието, тревожността - всичко това са начините, по които тялото си общува с нас. Това е неговият отговор на нашите изборите. Опитът му да ни покаже, че това, което правим, му вреди.\nТайният език на тялото е книга, която ни показва причините, които стоят зад състоянията, с които се борим ежедневно. Постепенно ни разкрива достъпните и очевидните решения, с които да възвърнем контрола над мислите, емоциите, чувствата и поведението си. Тайният език на тялото е книга, с която можем да променим живота си.\nТялото не е пасивен наблюдател\nЕмоционалното хранене - средството на тялото да възстанови баланса си\nМолекулата "искам повече"\nМолекулите на емоциите - реализация на потенциала и/или удовлетвореност\nНай-неправилният отговор е може би!\nИзползваш или губиш - когато съревнованието не спира\nИзкуството да дишаш\nВтора техника - дишайте през лявата ноздра\nТрета техника - фокусирайте се върху по-дълги издишвания\nДишането през носа или през устата - кое е по-здравословно?\nСтудените душове ускоряват горенето на мазнини\nПодчинени на ритъма\nВъглехидрати вечер - да ги избягваме ли?\nНяма нужда от реален стрес - въображаемият стига\nЗа да оцениш книгата "Тайният език на тялото", избери цифрата отговаряща на твоята оценка по десетобалната система:\nВъзстанови метаболизма си от диети. ... Ако сте пробвали диета след диета, може би е време да опитате нещо различно. Заблуда е да си повтаряме, че се храним само за енергия. Ние не сме машини - ние сме човешки същества с емоции, спомени, памет и бъдеще. Всичко, което правим, оставя отпечатък в мозъка ни и неминуемо влияе върху това какво мислим, чувстваме и избираме в настоящия момент. Храненето не трябва да обсебва живота и мислите ни. То е само средство и от нас зависи как да го използваме. "Кажи не на глада" ще ти помогне да разбереш как да използваш храната като средство, за да възстановиш метаболизма си ...\n„Лято край морето , Джени Хейл\nИзползваните в представянето на книгата "Тайният език на тялото - Инес Субашка" текстови, графични и други материали са собственост на носителите на авторските им права.


Свада: Мъж заблъска с чук по кола, но си изпати жестоко ВИДЕО 18+ | Auto.blitz.bg newspaper\nСвада: Мъж заблъска с чук по кола, но си изпати жестоко ВИДЕО 18+\n28.03.2021 10:20 /\nНа улица в руския град Краснодар на собственика на частен дом не му е харесало, че шофьор на Hyundai е паркирал пред вратата му. Двамата не успели да разрешат въпроса по мирен начин - собственикът на дома разбил с чук страничното огледало на колата.\nВ момента, в който мъжът решил да заобиколи и да застане пред автомобила, шофьорът се задвижил с машината и смазал противника си във вратата, съобщават световните издания. Пострадалият е хоспитализиран в болницата. Той има наранявания с различна тежест.\nОфициалният представител на полицията в града Артем Коноваленко е заявил, че на местопроизшествието е пристигнала разследваща група. Тя е установила, че в ранния следобяд между 47-годишния шофьор, спрял колата си в близост до частния имот, и собственикът на споменатото жилище е имало словесен конфликт, който ескалирал в бой.\nВпоследствие собственикът на къщата с чук счупил лявото странично огледало, докато самият шофьор връхлетял с автомобила си върху мъжа, повреждайки оградата, пояснил е още Коноваленко.\nВодачът е обяснил на полицията, че уж в състояние на шок е объркал режима на скоростната кутия и неволно е прегазил другия мъж.\nБай Кузи с големите бузи\nАз щях 2 пъти да объркам режима...


ЗАДУШЕНО СВИНСКО КОНТРА-ФИЛЕ С ПЕРЛЕНИ ЛУКЧЕТА И ГРОЗДОВИ ЗЪРНА | Castra Rubra\nНачало»ЗАДУШЕНО СВИНСКО КОНТРА-ФИЛЕ С ПЕРЛЕНИ ЛУКЧЕТА И ГРОЗДОВИ ЗЪРНА\nЗАДУШЕНО СВИНСКО КОНТРА-ФИЛЕ С ПЕРЛЕНИ ЛУКЧЕТА И ГРОЗДОВИ ЗЪРНА\nМарт месец е. Вече нямаме търпение за пролетта, но последният месец от зимата ни кани да почакаме още малко. Затова избрахме рецепта със задушено свинско, която е както стопляща, така и изключително елегантна и свежа.\nСвинско контра филе – около 1 кг.\nШарен пипер, сол\n7 супени лъжици безсолно масло\n2 чаши домашен пил.бульон\n1 стрък прясна мащерка и една чаена лъжичка нарязана мащерка\n½ глава жълт лук (или 1 глава шалот)\nОколо 350гр. перлени лукчета (арпаджик)\nОколо 200-220гр. гроздови зърна (бели и червени)\nОвкусете филето със сол и пипер. Изберете по-голям и дълбок тиган(касерола). Разтопете 2 лъжици от маслото и на умерено силен огън запържете месото от всички страни (около 10мин.). Извадете филето и го оставете да почива настрани, изсипете останалата мазнина от тигана. Кипнете виното в същият тиган, след това намалете температурата и оставете да изври наполовина. Добавете бульона, стръка мащерка, скилидките чесън(фино нарязан), дафиновият лист, нарязаният на полумесеци лук и свинското филе. Покрийте с капак и оставете да къкри на много слаб огън за около 1 час. Междувременно в средно голяма тенджерка сварете малките лукчета за около 5 мин., отцедете ги и ги обелете. В купа смесете 2 суп.лъжици омекнало на стайна температура масло с брашното, до образуването на паста. Извадете филето, прецедете соса и го върнете отново да къкри още няколко минути. Добавете ½ чаша от него към пастата с брашно, разбъркайте внимателно и върнете всичко в тигана на слаб огън, като разбърквате до получаване на хомогенна смес. Добавете нарязаната мащерка, сол и пипер, перлените лукчета и месото. Оставете да къкри, като обръщате няколко пъти месото в соса. В отделно тиганче разтопете останалото масло и добавете гроздовите зърна. Гответе на умерено силен огън и разклащайте тигана, докато ципите започнат да се пукат.\nИзвадете филето и го нарежете напречно и под наклон 45 градуса , на парчета с дебелина 1,5см. Полейте със соса и украсете отстрани с лукчетата и гроздовите зърна. За гарнитура може да задушите дребни картофки или картофено пюре. Сервирайте веднага. Чаша ароматно Пино Ноар е нашето предложение към това нежно ястие с филе!


Haus Marienfried - НАЙ-НИСКИ ЦЕНИ от agoda.com\nBurgberger Str. 20, Rettenberg, Rettenberg, Германия, 87549 - Покажи на картата\nHaus Marienfried, който се намира в Rettenberg, Ретенберг, е популярно място за туристи. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nПредлагайки висококачествени услуги и широка гама от удобства, Haus Marienfried Ви осигурява възможно най-комфортния престой. Хотелът предлага достъп до широк спектър от услуги като семейна стая, барбекю съоръжения, превоз с микробус.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като отопление, бюро, будилник, телевизор, телевизор с LCD/плазмен екран. Възможностите за отдих, които хотелът предлага са каране на ски, масаж, градина, водни спортове (немоторизирани), които също предоставят бягство от ежедневието и предразполагат за пълна почивка. С превъзходните си удобства и отличното си местоположение Haus Marienfried е идеално място, в което можете да се насладите на престоя си в Ретенберг.\nМоля, уведомете предварително Haus Marienfried за очаквания час на пристигането ви. Необходимо е плащане посредством банков трансфер преди пристигане. Мястото за настаняване ще се свърже с вас след като направите резервация, за да ви предостави допълнителна информация.\nВсички типове туристи (18) Двойка (1) Семейство с малки деца (8) Семейство с големи деца (5) Група (4)